Държавен вестник, бр. 34, 2010 г., стр. 17

БРОЙ  34	
Д Ъ Р Ж А В Е Н  В Е С Т Н И К 	
СТР.  17  
разходите са за услуги, необходими за под­
готовката на проектното предложение, и са 
предвидени в Насоките за кандидатстване.“
§ 2. В чл. 4, ал. 1, т. 1 след думите „необ­
ходими за“ се добавя „подготовката и/или“.
За министър-председател:
Симеон Дянков
Главен секретар на Министерския съвет:
Росен Желязков
3660
ПОСТАНОВЛЕНИЕ № 83
ОТ 26 АПРИЛ 2010 Г.
за приемане на Правилник за устройството 
и организацията на работа на органите на 
медицинската експертиза и на регионалните 
картотеки на медицинските експертизи
МИНИСТЕРСКИЯТ СЪВЕТ
П О С Т А Н О В И :
Член единствен. Приема Правилник за 
устройството и организацията на работа на 
органите на медицинската експертиза и на 
регионалните картотеки на медицинските 
експертизи.
Заключителна разпоредба
Параграф единствен. Отменя се Правилни­
кът за устройството и организацията на работа 
на органите на медицинската експертиза на 
работоспособността и на регионалните кар­
тотеки на медицинските експертизи, приет 
с Постановление № 97 на Министерския 
съвет от 2005 г. (обн., ДВ, бр. 47 от 2005 г.; 
изм. и доп., бр. 89 и 96 от 2005 г., бр. 84 
от 2007 г.; Решение № 2873 на Върховния 
административен съд от 2008 г. – бр. 95 от 
2008 г.; Решение № 10321 на Върховния адми­
нистративен съд от 2009 г. – бр. 95 от 2009 г.).
За министър-председател:
Симеон Дянков
Главен секретар на Министерския съвет:
Росен Желязков
ПРАВИЛНИК
за устройството и организацията на работа 
на органите на медицинската експертиза и 
на регионалните картотеки на медицинските 
експертизи
Г л а в а  п ъ р в а
ОБЩИ ПОЛОЖЕНИЯ
Чл. 1. С правилника се уреждат устрой­
ството и организацията на работа на органите 
на медицинската експертиза и на регионал­
ните картотеки на медицинските експертизи 
(РКМЕ).
Чл. 2. Министерството на здравеопазването 
и регионалните центрове по здравеопазване 
(РЦЗ) организират и ръководят медицинската 
експертиза.
Чл. 3. (1) Експертизата на временната 
неработоспособност се извършва от лекува­
щите лекари (лекари по дентална медицина), 
лекарските консултативни комисии (ЛКК), 
териториалните експертни лекарски комисии 
(ТЕЛК) и от Националната експертна лекарска 
комисия (НЕЛК).
(2) Експертизата на вида и степента на 
увреждане на деца до 16-годишна възраст 
се извършва от детски експертни лекарски 
комисии (ДЕЛК) и специализираните съста­
ви на НЕЛК с участието на специалисти по 
детски болести.
(3) Експертизата на вида и степента на ув­
реждане на лица, придобили право на пенсия 
за осигурителен стаж и възраст по чл. 68 от 
Кодекса за социално осигуряване (КСО), и за 
установяване степента на трайно намалена 
работоспособност на лица в трудоспособна 
възраст, както и за потвърждаване на професи­
онална болест се извършва от ТЕЛК и НЕЛК.
(4) Трудоустрояването на лица с временна 
неработоспособност и с трайно намалена 
работоспособност под 50 на сто се извършва 
от лекуващите лекари и ЛКК, а на лица с 50 
и над 50 на сто трайно намалена работоспо­
собност – от ТЕЛК и НЕЛК.
(5) Преценка дали здравословното състо­
яние на лицето позволява явяването му пред 
разследващите органи или пред органите на 
съдебната власт при извършване на експертиза 
на временната неработоспособност, когато 
се налага явяване пред тези органи през 
периода на временната неработоспособност, 
се извършва от ЛКК или от центровете за 
спешна медицинска помощ (ЦСМП), от ТЕЛК 
и от НЕЛК.
Чл. 4. Експертизата по чл. 3, ал. 1 (с из­
ключение на експертизата на временната не­
работоспособност, извършвана от лекуващите 
лекари (лекари по дентална медицина), 2 и 3 
се извършва само по предварително уточнени 
заболявания и стадии на тяхното развитие, 
отразени в медицинските документи.
Чл. 5. Устройството и организацията на 
работа на органите на медицинската екс­
пертиза към лечебните заведения към Ми­
нистерството на вътрешните работи (МВР), 
Министерството на отбраната (МО), Минис­
терството на транспорта, информационните 
технологии и съобщенията, Министерския 
съвет, Министерството на правосъдието и 
Министерството на физическото възпитание 
и спорта се извършват по реда на правилника.
Г л а в а  в т о р а
УСТРОЙСТВО НА ОРГАНИТЕ НА МЕДИ­
ЦИНСКАТА ЕКСПЕРТИЗА
Чл. 6. (1) В лечебните заведения се създават 
лекарски консултативни комисии със заповед 
на директорите на РЦЗ.